Diari Oficial de la Generalitat Valenciana


Sumari del DOGV 8534, del 24-04-2019 (2019/3997)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   8534

Data del DOGV
:   24-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3997


Organisme emissor
:   Caixa Rural de Turís, COOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2019/3997]  
En compliment de l'acord adoptat pel Consell Rector d'aquesta entitat, en la seua sessió de data 11 d'abril de 2019 i de conformitat amb el legalment i estatutàriament establit, es convoquen tots els socis d'aquesta caixa rural per a celebrar Assemblea General ordinària el pròxim dia 28 de maig de 2019, en el Teatre Ideal, situat al carrer Ramón y Cajal, núm. 17 de Turís (València), a les 20.00 hores en primera convocatòria i a les 20.30 hores en segona, a fi de tractar dels diferents punts del següent  
  
Ordre del dia  
Primer. Examen i aprovació, si escau, de la gestió social, dels comptes anuals i informe de gestió de l'entitat corresponents a l'exercici 2018.  
Segon. Examen i aprovació, si escau, de la proposta de distribució dels resultats de l'exercici 2018.  
Tercer. Examen i aprovació, si escau, de la liquidació del pressupost d'ingressos i despeses del Fons de formació i promoció cooperativa de l'exercici anterior i pla d'inversions i despeses d'aquest fons per a l'exercici en curs.  
Autorització al Consell Rector perquè ostente facultats en l'àmbit de la gestió del Fons de formació i promoció cooperativa respecte del pressupost de 2020 fins a la celebració de la pròxima Assemblea General ordinària.  
Aprovació de l'ajuda econòmica a realitzar amb càrrec al Fons de formació i promoció cooperativa de l'exercici en curs a favor de la Fundació Caixaturís de la C.V.  
Quart. Aprovació de la retribució de les aportacions socials corresponent a l'exercici de 2019; ratificació dels pagaments a compte realitzats en 2018.  
Delegació en el Consell Rector, fins a la celebració de l'Assemblea General ordinària de l'any 2020, per a la fixació del tipus d'interés de les aportacions al capital social, temps i forma de pagament.  
Cinqué. Proposta de creació de la pàgina web corporativa de Caixa Rural de Turís, Cooperativa de Crèdit Valenciana com a seu electrònica, en els termes previstos en l'article 6 de la Llei de cooperatives de la Comunitat Valenciana.  
Examen i aprovació, si escau, de la proposta de modificació dels següents articles dels estatuts socials: a) Art. 6 dels estatuts socials, que passarà a denominar-se: durada, domicili social i pàgina web corporativa; introducció d'un últim paràgraf en aquest article amb la finalitat de regular la citada pàgina web corporativa d'aquesta caixa rural. Delegació en el Consell Rector per a poder traslladar la pàgina web corporativa. b) Article 32 relatiu a les classes d'Assemblea General i convocatòria, amb la finalitat de substituir la publicació en un periòdic de gran difusió en l'àmbit d'actuació de la caixa per la publicació en la pàgina web corporativa de la Caixa, en els termes previstos en l'article 34 de la Llei de cooperatives de la Comunitat Valenciana.  
Autorització expressa al Consell Rector perquè, per si mateix, puga completar, adequar, esmenar la modificació estatutària aprovada, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents per a aconseguir la seua autorització, qualificació i inscripció definitiva.  
Delegació en el president, secretari i director general de l'entitat, perquè qualsevol d'ells de forma indistinta puga elevar a públic el present acord.  
Sisé. Proposta de modificació del contracte regulador del Grup Cooperatiu Cajamar.  
Seté. Examen i aprovació, si escau, de la proposta de modificació dels estatuts socials d'aquesta caixa rural, sobre la base de la corresponent proposta del Consell Rector i el seu preceptiu informe justificatiu; que a causa de la modificació del contracte regulador del Grup Cooperatiu Cajamar afecta els articles 31, 60, 61 i 62 dels estatuts socials.  
  
Autorització expressa al Consell Rector perquè, per si mateix, puga completar, adequar, esmenar la modificació estatutària aprovada, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents per a aconseguir la seua autorització, qualificació i inscripció definitiva  
Delegació en el president, secretari i director general de l'entitat perquè qualsevol d'ells de forma indistinta puga elevar a públic el present acord.  
Huité. Elecció per a la renovació estatutària dels membres del Consell Rector i suplents.  
Nové. Proposta de renovació dels auditors de comptes anuals per a l'exercici de 2019.  
Nomenament d'auditors per als comptes anuals per als exercicis 2020, 2021 i 2022.  
Desé. Qüestions urgents o complementàries que resulten necessàries. Acords que siguen procedents si escau. Suggeriments i preguntes en relació amb els assumptes de la convocatòria.  
Onzé. Aprovació immediata de l'acta per l'Assemblea o, si no n'hi ha, designació de dos socis ?amb els seus suplents- per a l'aprovació ulterior d'aquella, juntament amb el president, dins dels quinze dies següents.  
  
Turís, 11 d'abril de 2019.- El president: Jaime Pastor Soucase.  
  
Nota: conforme amb el que es disposa en els articles 26 i 34 del Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana i en l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria, el nou text dels articles 31, 60, 61 i 62, articles 6 i 32 dels estatuts socials la modificació dels quals ha proposat el Consell Rector així com l'informe justificatiu de la reforma estatutària i els altres documents referents a les restants propostes sobre les quals ha de decidir l'Assemblea es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'Assemblea, tenint els socis dret a rebre gratuïtament, prèvia sol·licitud per escrit, còpia dels indicats documents, així com l'ampliació de tota la informació que consideren necessària en relació als punts de l'ordre del dia.  
  
Els candidats a membres del Consell Rector, abans de la celebració de l'Assemblea General, hauran d'haver sigut declarats idonis per a l'acompliment del seu càrrec, segons avaluació realitzada pel Consell d'Administració de Banco de Crédito Social Cooperativo, SA, entitat capçalera del Grup Cooperatiu Cajamar en el qual està integrada aquesta caixa rural, conforme a la normativa vigent. Els formularis per a efectuar aquesta avaluació es troben a la disposició dels candidats en la direcció general d'aquesta caixa rural, fins a 15 dies abans de la data de celebració de la present Assemblea General ordinària.